Infoa+sosiaalisesta+mediasta

Laadin etätehtävänäni infopaketin kouluttajillemme sosiaalisesta mediasta. Infopaketti on aiheen laajuutta ajatellen hyvin suppea. Siinä kerrotaan lyhyesti, mitä käsite sosiaalinen media tarkoittaa sekä esitellään joitakin sosiaalisen median välineitä. Tekstistä on linkit näihin välineisiin sekä sivustoille, joilta löytyy lisätietoja aiheesta.

Infopaketin olen sijoittanut Moodlessamme olevalle kurssille, joka toimii kouluttajiemme Moodlen tukialueena. Toistaiseksi alue on otettu käyttöön vasta muutamien aktiivisimpien Moodlea käyttävien kouluttajien kesken, mutta se on tarkoitus avata kaikkien kouluttajiemme käyttöön.

Ideana laatimassani infossa on, että se herättää mielenkiintoa ja mikäli joku kouluttajistamme innostuisi tutustumaan ja hyödyntämään jotain sosiaalisen median välinettä opetuksessaan, niin hän voisi mahdollisesti lähteä liikkeelle etsimällä lisätietoja keräämistäni linkeistä ja tutustumalla listauksesta löytyviin välineisiin.

Tähän Moodlemme sosiaalisen median osioon lisäsin myös talomme yleisen ohjeistuksen sosiaalisen median käytöstä opetuksessa. Loin sinne myös keskustelualueen, jossa kouluttajamme voivat kertoa kokemuksistaan, pohtia eri välineiden käyttöä, antaa vinkkejä toisilleen, jne.

Tässä vielä teille muille pari hyvää linkkiä mielenkiintoisiin materiaaleihin, joita löysin tätä tehtävää tehdessäni:


 * Verkkokirja sosiaalisesta mediasta (kirjoittaja Anne Rongas): @http://www.edu.fi/tvt_opetuksessa/mika_ihmeen_sosiaalinen_media
 * Sosiaalinen media opetuksessa -kirjan nettisivusto: @http://www.sosiaalinenmediaopetuksessa.fi/

Kevät(ehkä kohta kesä)terveisin Riikka Suominen, OAKK